19.6.2012 Jurnalul Oficial al Uniunii Europene L 158/1 (Acte fără caracter legislativ) ACORDURI INTERNAȚIONALE DECIZIA CONSILIULUI din 7 iunie 2012 privind poziția care urmează să fie adoptată de Uniunea Europeană în cadrul Comitetului pentru ajutor alimentar cu privire la prelungirea valabilității Convenției privind ajutorul alimentar din 1999 (2012/311/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 214 alineatul (4), coroborat cu articolul 218 alineatul (9), având în vedere propunerea Comisiei Europene, întrucât: (1) Convenția privind ajutorul alimentar din 1999 (denumită în continuare „FAC”) a fost încheiată de către Comu- nitatea Europeană prin Decizia 2000/421/CE a Consiliu- lui (1) şi valabilitatea sa a fost prelungită printr-o serie de decizii ale Comitetului pentru ajutor alimentar. (2) Actuala FAC expiră la 30 iunie 2012, iar chestiunea posibilei prelungirii a valabilității acesteia va fi abordată la reuniunea Comitetului pentru ajutor alimentar din iunie 2012. (3)  În temeiul articolului XXV litera (b) din FAC, prelungirea valabilității acesteia este posibilă sub rezerva rămânerii în vigoare a Convenției privind comerţul cu cereale din 1995. La 6 iunie 2011, Consiliul internațional al cerealelor a hotărât prelungirea până la 30 iunie 2013 a valabilității Convenției privind comerţul cu cereale din 1995. (4 În cadrul celei de a 103-a reuniuni a Comitetului pentru ajutor alimentar din 14 decembrie 2010, membrii acestuia au convenit să înceapă procesul oficial de rene- gociere a FAC printr-o serie de runde de negocieri. (5)  Dat fiind că noua Convenție privind asistența alimentară, care va succeda FAC, intră în vigoare la 1 ianuarie 2013, există un interval de şase luni între momentul în care FAC expiră și momentul intrării în vigoare a noii Convenții privind asistența alimentară. (6)  În cadrul celei de a 105-a reuniuni a Comitetului pentru ajutor alimentar din 30 noiembrie 2011, părțile la FAC au convenit că ar trebui evitată o suprapunere cu noua Convenție privind asistența alimentară şi că existenţa unui interval de şase luni este aşadar preferabilă prelungirii FAC. (7) Prin urmare, Comisia Europeană, care reprezintă Uniunea Europeană în cadrul Comitetului pentru ajutor alimentar, ar trebui autorizată să se opună ajungerii la un consens în cadrul Comitetului pentru ajutor alimentar în favoarea unei prelungiri, ADOPTĂ PREZENTA DECIZIE: Articolul 1 Poziţia Uniunii Europene în cadrul Comitetului pentru ajutor alimentar este de a se opune unui consens în cadrul Comitetului pentru ajutor alimentar, în temeiul regulii 13 din Regulamentul de procedură al Comitetului pentru ajutor alimentar, în favoarea prelungirii valabilității Convenției privind ajutorul alimentar. Articolul 2 Comisia este autorizată prin prezenta decizie să exprime această poziție în cadrul Comitetului pentru ajutor alimentar. Articolul 3 Prezenta decizie intră în vigoare la data adoptării. Adoptată la Luxemburg, 7 iunie 2012. Pentru Consiliu Președintele M. BBDSKOV () JO L 163, 47.2000, p. 37.